અમેરિકાની ઇ કોર્મસ કંપની એમેઝોને બોલીવૂડના સુપર સ્ટાર સાથે દુનિયાની સૌથી મોટી અને મોંધી ડીલ ફાઇનલ કરી છે . એમેઝોને સોમવારે 5 વર્ષ માટે સલમાન ખાનની ફિલ્મો માટે કરાર કર્યા છે . જે મુજબ આવતા 5 વર્ષોમાં સલમાન ખાનની આવનારી તમામ ફિલ્મો ટીવીથી પહેલા એમેઝોન પ્રાઇમ વીડિયોના પ્લેટફોર્મ પર જોવા મળશે . સુત્રોથી જે માહિતી મળી છે તે મુજબ એમેઝોનને સલમાને પોતાની દરેક ફિલ્મના રાઇટ્સ લગભગ 65 કરોડ રૂપિયામાં વેચ્યા છે . આ ડીલ પછી એશિયા પેસિફિકના હેડ ઓફ કોન્ટેન્ટ , જેમ્સ ફૈરેલ કહ્યું કે સલમાન ખાન એક ગ્લોબલ સ્ટાર છે . અને આ ડિલ વિશ્વમાં વર્લ્ડ વાઇડ એક્સક્યૂઝિવ સ્ટ્રિમિંગની અત્યાર સુધીનો સૌથી મોટી ડીલ છે . એમેઝોનને ભારતમાં મોટા પ્રમાણમાં પસંદ કરવામાં આવે છે . એટલું જ નહીં સલમાન ખાનની હાલમાં રિલિઝ થયેલી ફિલ્મ ટ્યૂબલાઇટ પણ ટીવી પહેલા એમેઝોન પ્રાઇમ વીડિયો પર જ બતાવવામાં આવશે . ત્યાં જ સલમાન ખાને પોતાની આ ડિલ માટે કર્યું કે એમેઝોન વીડિયોની પહોંચ 200થી વધુ દેશોમાં છે . તેવામાં મને ખુશી છે કે એમેઝોનના સહયોગથી ભારતીય સિનેમાનો વિસ્તાર થશે . અને આ નવા પ્લેટફોર્મથી ભારતીય સિનેમાને નવા ફેન્સ મળશે . ઉલ્લેખનીય છે કે આ પહેલા નેટફ્લિક્સે પણ શાહરૂખ ખાનની રેડ ચિલીજ એન્ટરટેનમેન્ટની સાથે આવી જ એક ડિલ કરી હતી . તેવું માનવામાં આવે છે કે એમેઝોન પોતાના મોટા પ્રતિસ્પર્ધી નેટફ્લિક્સને પડકારવા માટે આ ડીલ સાઇન કરી છે . ઉલ્લેખનીય છે કે ભારતમાં મંથલી એક્ટિવ યુઝર્સ મુજબ લેટેસ્ટ એપ રેકિંગમાં એમેઝોન 5માં નંબર છે અને નેટફ્લિક્સ 9માં નંબરે છે .